Lexicografía

A lexicografía ye a ciencia aplicada d'o lenguache que s'ocupa d'elaborar y fer un analís critico de diccionarios. A palabra viene d'o griego <λεξικόν, "leksikós" (lexico), o conchunto de palabras d'una luenga, y <γραφειν, "gráphein" (escribir), y se pronuncia /lesikogra'fja/.

 Lexicografía aragonesa 

En Aragón, bellas publicacions principals pa la lexicografía rechional d'os primers anyos se fizon con alufras d'incluir voces aragonesas en o Diccionario de la lengua castellana que publica la RAE. Este ye o caso d'o manuscrito Borrador de un diccionario de voces aragonesas, de la A a la Z de Chusé Siesso de Bolea en 1724, que rematoron incluidas en o dito Diccionario de autoridades d'a Real Academia. BENÍTEZ, Mª Pilar y LATAS, Óscar. Diccionarios de voces aragonesas de María Josefa Massanés Dalmau. Una curiosidad lexicográfica del siglo XIX. Rolde de Estudios Aragoneses, 2018. ISBN 978-84-92582-23-5.

O Borrador de Siesso aportó 3902 dentradas lexicas en o diccionario d'a RAE. Ixe diccionario primichenio remataría por estar a bastida de l'actual Diccionario de la lengua española. En chunto con Siesso de Bolea, atros intelectuals aragoneses como Francisco Escuder, Blas Nasarre y Chusé Torrero Marzo tamién fizon contribucions a la Real Academia, o que enchegaría un debat interno en a Real Academia sobre si incluir os vocables rechionals en o diccionario u no, y en particular, sobre o estatus lingüistico d'a luenga aragonesa.

Pa os primers lexicografos aragoneses, como Siesso u tiempo dimpués Mariano Peralta (Ensayo de un diccionario aragonés-castellano, 1836) o pensamiento yera o de salvar l'aragonés que percibiban que s'iba esbandiendo a boniquet y, de forma principal, amillorar a percepción que a chent teneba de a suya luenga, encara que estase incorporando-la a la oficial. Peralta, avogau de profesión, sentiba la motivación de que as palabras servisen pa lo suyo oficio y tamién pa la creyación literaria.

En a mesma dirección pensaba Gerónimo Borao. Borao dotó a lo suyo Diccionario de voces aragonesas (1859) d'una extensa Introducción filológico-histórica en a cual declara las suyas intencions: no nomás persigue enriquecer a luenga común castellana, que critica d'estar monopolizada por castellanos, sino que remata con as palabras siguients:
{{cita| Hemos terminado con eso la tarea que nos habíamos impuesto, a la cuál vamos a dar cima con una observación. Puesto que se ha perdido literariamente, aun en las márgenes del Ebro, el habla aragonesa; puesto que lejos de perfeccionarse ni aún de conservarse estos dialectos, amenazan confundirse poco a poco en el idioma general; bueno fuera que la lengua conquistadora utilizára en beneficio comun esos restos lingüísticos que de otro modo han de perderse, y entonces, ya que el vocabulario aragonés ni se conservara sino en libros como éste ú otros de mejor desempeño, ni sirviera sino como una curiosidad filológica; contribuiria por lo menos a enriquecer el acerbo comun de la sin par lengua española y, a cambio de tantas glorias abdicadas en favor de la unidad ibérica, conservaria el Aragon la de haber mejorado con su hermoso dialecto el habla rica de Cervantes.|Gerónimo Borao Clemente, 1859. BORAO, Gerónimo. Diccionario de voces aragonesas, precedido de una Introducción filológico-histórica. Ed. Facsímil. Editorial MAXTOR. ISBN 84-9761-673-1.}}

Este tipo de pensamiento pervivió mientres tot lo sieglo XIX: d'una man, se teneba mas conciencia lingüistica talment que en tiempos posteriors (mesmo Borao se refiere a l'aragonés como «idioma»), pero de l'atra se percibe a palabra local como decadent, cuasi amortada, por o cual no vale la pena reivindicar-lo y sí, en cambio, mirar de fundir-lo con o castellano, dando-le vocabulario y documentando-lo, porque s'entendeba que ixe habría de durar mas.

En a segunda metat d'o sieglo prospera bel vocabulario local. Asinas, en 1877 Juan Blas y Ubide publica Modismos dialectales de Calatayud recogidos por don Juan Blas de Ubide, y en 1882 Paraulas y frases caspolinas, de Manuel de Latre. En Catalunya, a esposa de militar María Josefa Massanés Dalmau ninviaba a o suyo amigo Víctor Balaguer un vocabulario manuscrito de palabras y expresions que heba replegau entre que vivió en Aragón, y que se nos ha conservau. Toz tienen dos cosas en común: son curtos (no mas de 300 palabras) y os suyos autors los fizon pa que les servisen de nota folklorica en escritos costumbristas.

 Obras historicas de lexicografía aragonesa 

 Sieglo XVI 
1583 - «Coronaciones de los sereníssimos Reyes de Aragón» de Cheronimo de Blancas, que incluye un «Índice donde se declaran algvnos vocablos aragoneses antiguos que ay en las Coronaciones».
 Sieglo XVIII 
1724 - «Borrador de un diccionario de voces aragonesas, de la A a la Z» de Chusé Siesso de Bolea. Edición y estudio de José Luis Aliaga publicada por Gara d'Edizions y a Institución «Fernando el Católico» y Prensas Universitarias de Zaragoza en 2012
 Sieglo XIX 
1815 - «Diccionario aragonés» (anonimo), reeditau por Rolde de Estudios Aragoneses en 1999.
1836 - 1a edición d'o «Ensayo de un diccionario aragonés-castellano» de Mariano Peralta.
1859 - «Diccionario de voces aragonesas, precedido de una Introducción filológico-histórica» de Don Gerónimo Borao.
1877 - «Modismos dialectales de Calatayud recogidos por don Juan Blas de Ubide».
1882 - «Paraulas y frases caspolinas», de Manuel de Latre.
1896 - Jean-Joseph Saroïhandy principia a fer os suyos treballos de campo en l'Alto Aragón. Entre os materials que replega, va formando un «vocabulario altoaragonés» que quedará alzau pa cutio y sin publicar.

 Sieglo XX 
1902 - «El diccionario aragonés. Colección de voces para su formación», a resultas d'os Chuegos Florals de Zaragoza de 1901, con contribucions de varios autors, entre éls Benito Coll y Altabás. Editau por José Ignacio López Susín, publicau por Aladrada en 2009.
1913 - Saroïhandy remata os treballos de campo, incluyindo o «vocabulario altoaragonés», que queda archivau como fichas y cuadernos de campo en a Universidat de Bordeus, ineditos dica la edición y estudio d'Óscar Latas Alegre, publicada por Xordica Editorial y Prensas Universitarias de Zaragoza en 2005.
1922 - Enquestas de Josep Mª Casacuberta en a Chacetania y Sobrarbe seguindo a metodolochía y emplegando as mesmas fichas que antes heban emplegau Pere Barnils y Antoni Griera en o Questionari per a l'Atlas Lingüístic de Catalunya, Balears, València, Rosselló i Cerdenya. Ye a primer investigación feita con metodolochía cientifica sobre l'aragonés. CASACUBERTA, Josep Mª. Encuestas lingüísticas en el Alto Aragón. Edición y estudio d'Óscar Latas. Aladrada Ediciones. Zaragoza, 2015. ISBN 978-84-944335-0-4
1924 - «Vocabulario de Aragón» de Juan Moneva y Puyol. Edición y estudio de José Luis Aliaga publicada por Xordica Editorial, a Institución «Fernando el Católico» y Prensas Universitarias de Zaragoza en 2004.
1938 - William D. Elcock defensa la suya tesi doctoral en París y la espublica dimpués en a Librairie Droz. «De quelques affinités phonétiques entre l'aragonais et le béarnais» no ye treballo lexico en esencia, pero por tractar a morfolochía comparada de la un y l'atro idioma contiene replegas lexicas importants.
1938 - «Nuevo diccionario etimológico aragonés», de José Pardo Asso.
1944 - «Diccionario dialectal del Valle de Hecho» d'Hortensia Buisán Bernad, que en realidat yera una muestra de vocabulario de l'Alto Aragón que conoixeba l'autora, filla d'un matrimonio de Sobrarbe.
1948 - «Contribución al vocabulario aragonés moderno» d'Antoni Mª Badia i Margarit.
1948 - «El habla del campo de Jaca» de Manuel Alvar.
1950 - «El habla del valle de Bielsa» de Badia i Margarit. Contiene una parte de vocabulario belsetán.
1953 - «El habla viva del valle de Aragüés», tesi doctoral de Pascual González Guzmán, contiene lexico. Edición y estudio d'Alberto Gracia Trell publicada por Aladrada en 2018.
1977 - Diccionario Aragonés. Aragonés-castellano castellano-aragonés'' de Rafael Andolz.

 Referencias 

 Se veiga tamién 

 Lexicolochía.

*